אזרח ישראלי יהודי נורה ונהרג היום (שני) בבוקר באזור הכפרים בידייה ומסחה על כביש חוצה שומרון. ההרוג, צעיר כבן 25 מאשדוד, נורה מספר פעמים כשהגיע למוסך במקום. כוחות צה"ל ומגן דוד אדום, שהגיעו למקום, קבעו את מותו.
בעזה, ביריחו ובקבר יוסף נהרגו תשעה פלסטינים. במהומות שארעו בתחומי ישראל, נהרגו 10 ערבים ישראלים: שניים באום אל-פאחם, שניים בנצרת, הרוג מהכפר מועוויה, שני הרוגים בסחנין, שניים בעראבה, ואחד מהכפר ג`ת, שמת מפצעיו.במהלך היום, מתפרעים באום אל פאחם יידו אבנים והבעירו צמיגים. בבוקר נפגע ילד באורח קל מאבנים שהשליכו מתפרעים לעבר המכונית בה נסע.ההתפרעויות התפשטו גם לנצרת. צירי תנועה נחסמו ורעולי פנים האוחזים בדגלי אש"ף הבעירו צמיגים ויידו אבנים. גם לעבר תחנת המשטרה בעיר הושלך בקבוק תבערה.בצומת רימון שליד כפר כנא הושלך בקבוק תבערה לעבר כוח משטרה. משעות הבוקר חסמו התושבים את הכביש ויידו אבנים. המשטרה הפעילה נגדם גז מדמיע וכדורי גומי.גם בכפר איכסל יידו מתפרעים אבנים לעבר מכוניות והבעירו צמיגים.בכפר קאסם התעמתו תושבים עם כוח משטרה. המפגינים שצעדו בתהלוכה בכפר ניסו להגיע לכיוון פארק סיבל. לאחר שהשוטרים מנעו זאת מהם, החלו המפגינים להבעיר צמיגים וליידות אבנים. השוטרים השתמשו בגז מדמיע. קצין משטרה נפצע באורח קל מאבן שפגעה בו.בכניסה לטייבה הבעירו תושבים צמיגים ויידו אבנים לעבר כלי רכב חולפים. כוחות משטרה הגיעו למקום.הבוקר סמוך לשער האריות תקפו שלושה פלסטינים באלה שוטר. השוטר נפצע באורח קל. שניים מהתוקפים נתפסו ונעצרו.מקול ישראל נמסר כי בגבעה הצרפתית בירושלים עצרה המשטרה פלסטיני שניפץ שמשות של עשרה כלי רכב. מפקד המחוז הצפוני של המשטרה, ניצב אליק רון, הורה על יציאת כוחות משטרת ישראל באום אל-פאחם בכדי לאפשר למנהיגים המקומיים להרגיע את הרוחות, אך ההתפרעויות לא פסקו.